Y GWASANAETH IECHYD GWLADOL, CYMRU Enwi, cychwyn, cymhwyso a dehongli 1 1 Enw'r Rheoliadau hyn yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) (Cymru) (Diwygio) (Rhif 2) 2005 a deuant i rym ar 1 Awst 2005, ac eithrio rheoliadau 2 a 7 a fydd yn dod i rym ar 1 Ebrill 2006. 2 Mae'r Rheoliadau hyn yn gymwys o ran Cymru. 3 Yn y Rheoliadau hyn, ystyr “y prif Reoliadau” (“ the principal Regulations ”) yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) (Cymru) 2001 . Diwygio symiau a bennir yn y prif Reoliadau 2 Am bob swm a bennir yng ngholofn (3) o'r Atodlen i'r Rheoliadau hyn, pan fydd y swm hwnnw'n ymddangos yn narpariaeth y prif Reoliadau, a honno'n ddarpariaeth a bennir mewn perthynas â'r swm hwnnw yng ngholofn (1) (ac y gwelir yng ngholofn (2) beth yw ei phwnc), rhodder yn lle'r swm hwnnw y swm a bennir mewn perthynas ag ef yng ngholofn (4). Diwygio rheoliad 2 o'r prif Reoliadau 3 Yn rheoliad 2 o'r prif Reoliadau (dehongli)— a yn y man priodol yn nhrefn yr wyddor, mewnosoder — ystyr “Rheoliadau Ffioedd 2000” (“ the Charges Regulations 2000 ”) yw Rheoliadau'r Gwasanaeth Iechyd Gwladol (Ffioedd am Gyffuriau a Chyfarpar) 2000 ; ; b yn y diffiniad cyntaf o “swp-ddyroddiad” (“ batch issue ”) yn lle “rhagnodydd” ym mhob man y digwydd, rhodder “rhagnodydd amlroddadwy”; c hepgorer yr ail ddiffiniad o “swp-ddyroddiad” (“ batch issue ”); ch yn y man priodol yn nhrefn yr wyddor, mewnosoder— ystyr “swp-ddyroddiad cyfatebol” (“ equivalent batch issue ”) yw ffurflen a ddarperir o dan drefniadau cyfatebol sy'n effeithiol yn Lloegr, yr Alban a Gogledd Iwerddon a ddyroddir gan ragnodydd amlroddadwy ar yr un pryd â phresgripsiwn amlroddadwy cyfatebol i alluogi fferyllydd i gael taliad am ddarparu gwasanaethau amlweinyddu; ; d yn y man priodol yn nhrefn yr wyddor, mewnosoder— ystyr “ffurflen bresgripsiwn gyfatebol” (“ equivalent prescription form ”) yw ffurflen a ddarparwyd ac a ddyroddwyd o dan drefniadau cyfatebol sy'n effeithiol yn Lloegr, yr Alban neu Ogledd Iwerddon i alluogi person i gael gwasanaethau fferyllol neu wasanaethau fferyllol lleol ac nad yw'n cynnwys— ffurflen bresgripsiwn Gymreig; presgripsiwn amlroddadwy Cymreig; neu presgripsiwn amlroddadwy cyfatebol; ; dd yn y man priodol yn nhrefn yr wyddor, mewnosoder— ystyr “presgripsiwn amlroddadwy cyfatebol” (“ equivalent repeatable prescription ”) yw presgripsiwn a geir mewn ffurflen ac a ddyroddwyd o dan drefniadau cyfatebol sy'n effeithiol yn Lloegr, yr Alban neu Ogledd Iwerddon i alluogi person i gael gwasanaethau amlweinyddu; ; e hepgorer y diffiniad o “ffurflen bresgripsiwn” (“ prescription form ”); f yn y man priodol yn nhrefn yr wyddor, mewnosoder— mae “carchar” (“ prison ”) yn cynnwys sefydliad troseddwyr ifanc ond nid canolfan hyfforddi ddiogel neu garchar y llynges, carchar milwrol neu garchar y llu awyr, ac at ddibenion y diffiniad hwn— ystyr “canolfan hyfforddi ddiogel” (“ secure training centre ”) yw man y mae troseddwyr sy'n destun gorchmynion cadw a hyfforddi o dan adran 100 o Ddeddf Pwerau'r Llysoedd Troseddol (Dedfrydu) 2000 (tramgwyddwyr o dan 18 oed: gorchmynion cadw a hyfforddi) yn gallu cael eu cadw a'u hyfforddi a'u haddysgu a'u paratoi ar gyfer eu rhyddhau; ac ystyr “sefydliad tramgwyddwyr ifanc” (“ young offender institution ”) yw man i gadw tramgwyddwyr a ddedfrydwyd i gael eu cadw mewn sefydliad i droseddwyr ifanc neu ddalfa am oes; ; ff ar ôl y diffiniad o “carchar” mewnosoder— ystyr “carcharor” (“ prisoner ”) yw person a gedwir mewn carchar, lle darperir gwasanaethau deintyddol, offthalmig, fferyllol neu nyrsio o dan y Ddeddf a thrwy, neu o dan drefniadau a wnaed gan Fwrdd Iechyd Lleol neu fel arall heblaw yn rhinwedd adran 7(2) o Ddeddf Iechyd a Meddyginiaethau 1988 (estyniad pwerau'r Ysgrifennydd Gwladol i ariannu'r Gwasanaeth Iechyd); ; g hepgorer y diffiniad o “presgripsiwn amlroddadwy” (“ repeatable prescription ”); ng yn y diffiniad o “rhagnodydd atodol” (“supplementary prescriber”), ar ôl is-baragraff (c) mewnosoder— neu ch y rhan o'r gofrestr a gynhelir gan Gyngor Proffesiynau Iechyd yn unol ag erthygl 5 o Orchymyn Proffesiynau Iechyd 2001 sy'n ymwneud â'r canlynol— i ciropodyddion a phodiatryddion, ii ffysiotherapyddion, neu iii radiograffyddion: diagnostig neu therapiwtig, ; h yn y man priodol yn nhrefn yr wyddor mewnosoder— “ystyr “ffurflen bresgripsiwn Gymreig” (“ Welsh prescription form ”) yw ffurflen a ddarperir gan Fwrdd Iechyd Lleol neu un o Ymddiriedolaethau'r GIG yng Nghymru a ddyroddwyd gan ragnodydd neu ddeintydd i alluogi person i gael gwasanaethau fferyllol ac nid yw'n cynnwys— presgripsiwn amlroddadwy Cymreig; ffurflen bresgripsiwn gyfatebol; neu presgripsiwn amlroddadwy cyfatebol, ac at ddibenion y diffiniad hwn— ystyr “un o Ymddiriedolaethau'r GIG yng Nghymru (“ Welsh NHS Trust ”) yw Ymddiriedolaeth y GIG y lleolir y cyfan neu'r rhan fwyaf o'i hysbytai, sefydliadau a chyfleusterau yng Nghymru; yn y man priodol yn nhrefn yr wyddor, mewnosoder— ystyr “presgripsiwn amlroddadwy Cymreig” (“ Welsh repeatable prescription ”) yw presgripsiwn ar ffurflen a ddarperir gan Fwrdd Iechyd Lleol ac a ddyroddwyd gan ragnodydd amlroddadwy i alluogi person i gael gwasanaethau fferyllol yn y fformat a bennir yn Rhan 1 o Atodlen 1 i Reoliadau Contract y GMS— a gynhyrchir gan gyfrifiadur ond a lofnodir gan ragnodydd amlroddadwy; a sy'n dangos y ceir darparu'r cyffuriau neu'r cyfarpar a orchmynnir ar y ffurflen fwy nag unwaith, ac sy'n pennu sawl gwaith y ceir eu darparu ; Amnewid rheoliad 3 o'r prif Reoliadau 4 Yn lle rheoliad 3 o'r prif Reoliadau rhodder y rheoliad a ganlyn— Cyflenwi cyffuriau a chyfarpar gan fferyllwyr 3 1 Rhaid i fferyllydd sy'n darparu gwasanaethau fferyllol i glaf, yn ddarostyngedig i baragraff (6), godi ac adennill taliad gan y claf— a os yw'r claf yn cyflwyno ffurflen bresgripsiwn Gymreig— i am eitem hosan elastig ffi o £4.00, hynny yw ffi o £8.00 y pâr, ii am gyflenwi pob cyfarpar arall ac am bob swm o gyffur, ffi o £4.00; b os yw'r claf yn cyflwyno ffurflen bresgripsiwn gyfatebol— i am eitem hosan elastig y ffi a bennir yn rheoliad 3(1)(a) o Reoliadau Ffioedd 2000, ii am gyflenwi pob cyfarpar arall ac am bob swm o gyffur, y ffi a bennir yn rheoliad 3(1)(b) o Reoliadau Ffioedd 2000. 2 Os telir ffi o dan baragraff (1), rhaid i'r person sy'n talu, bryd hynny lofnodi datganiad yn ysgrifenedig ar y ffurflen bresgripsiwn Gymreig neu ar y ffurflen bresgripsiwn gyfatebol bod y ffi berthnasol wedi cael ei thalu. 3 Rhaid i fferyllydd sy'n darparu gwasanaethau amlweinyddu i glaf, yn ddarostyngedig i baragraff (6), godi ac adennill taliad gan y claf hwnnw— a o ran pob swp-ddyroddiad— i am eitem hosan elastig ffi o £4.00, hynny yw ffi o £8.00 y pâr, ii am gyflenwi pob cyfarpar arall ac am bob swm o gyffur, ffi o £4.00; b o ran pob swp-ddyroddiad cyfatebol— i am eitem hosan elastig y ffi a bennir yn rheoliad 3(1A)(b)(i) o Reoliadau Ffioedd 2000, ii am gyflenwi pob cyfarpar arall ac am bob swm o gyffur, y ffi a bennir yn rheoliad 3(1A)(b)(ii) o Reoliadau Ffioedd 2000. 4 Os telir ffi o dan baragraff (3), rhaid i'r person sy'n talu, bryd hynny lofnodi datganiad yn ysgrifenedig ar y swp-ddyroddiad neu'r swp-ddyroddiad cyfatebol bod y ffi berthnasol wedi cael ei thalu. 5 At ddibenion y rheoliad hwn— a os cyflenwir cyffur a orchmynnir ar ffurflen bresgripsiwn Gymreig sengl fesul cyfrannau, rhaid i'r ffi o £4.00 sy'n daladwy am y cyffur hwnnw gael ei thalu pan gyflenwir y gyfran gyntaf; b os cyflenwir cyffur a orchmynnir ar ffurflen bresgripsiwn gyfatebol sengl fesul cyfrannau, rhaid i'r ffi a bennir yn rheoliad 3(4) o Reoliadau Ffioedd 2000 gael ei thalu pan gyflenwir y gyfran gyntaf. 6 Ni chaniateir codi nac adennill ffioedd o dan baragraffau (1), (3) neu (5) yn yr amgylchiadau canlynol— a pan fydd esemptiad o dan reoliad 8 a bod datganiad o hawl i esemptiad wedi'i gwblhau'n briodol gan neu ar ran y claf— i mewn achosion pan gyflwynir ffurflen bresgripsiwn Gymreig, ar y ffurflen bresgripsiwn Gymreig, ii mewn achosion pan gyflwynir ffurflen bresgripsiwn gyfatebol, ar y ffurflen bresgripsiwn gyfatebol, iii mewn achosion sy'n dod o fewn paragraff (3), ar y swp-ddyroddiad o ran y presgripsiwn amlroddadwy Cymreig neu, ar y swp-ddyroddiad cyfatebol o ran y presgripsiwn amlroddadwy cyfatebol, ar yr adeg y cyflenwir y cyffur neu'r cyfarpar; b pan fydd hawl i beidio â thalu'r ffi o dan reoliad 3 o Rheoliadau Treuliau Teithio a Pheidio â Chodi Tâl a datganiad o hawl i beidio â thalu wedi'i gwblhau'n briodol gan neu ar ran y claf— i mewn achosion pan gyflwynir ffurflen bresgripsiwn Gymreig, ar y ffurflen bresgripsiwn Gymreig, ii mewn achosion pan gyflwynir ffurflen bresgripsiwn gyfatebol, ar y ffurflen bresgripsiwn gyfatebol, iii mewn achosion sy'n dod o fewn paragraff (3), ar y swp-ddyroddiad o ran y presgripsiwn amlroddadwy Cymreig neu, ar y swp-ddyroddiad cyfatebol o ran y presgripsiwn amlroddadwy cyfatebol, ar yr adeg y cyflenwir y cyffur neu'r cyfarpar; neu c pan fydd y claf yn preswylio mewn ysgol neu sefydliad y mewnosodwyd ei henw neu ei enw ar y ffurflen bresgripsiwn Gymreig neu ar y ffurflen bresgripsiwn gyfatebol gan ragnodydd yn unol â theler contract gwasanaethau meddygol cyffredinol sy'n rhoi effaith i baragraff 44(2) o Atodlen 6 i Reoliadau Contractau GMS neu drefniadau eraill ar gyfer darparu gwasanaethau meddygol sylfaenol a wnaed o dan adran 16CC(2) o'r Ddeddf. 7 Ni fydd fferyllydd, beth bynnag fo telerau ei wasanaeth, o dan rwymedigaeth i ddarparu gwasanaethau fferyllol o ran gorchymyn ar— a ffurflen bresgripsiwn Gymreig, b ffurflen bresgripsiwn gyfatebol, c presgripsiwn amlroddadwy Cymreig, neu ch presgripsiwn amlroddadwy cyfatebol, oni thelir yn gyntaf iddo gan y claf unrhyw ffi y mae'n ofynnol ei chodi a'i hadennill gan baragraff (1), (3), neu (5) o ran y gorchymyn hwnnw. 8 Rhaid i fferyllydd sy'n codi ac yn adennill ffi o dan baragraff (1), (3), neu (5), os bydd y claf yn gofyn am hynny, roi derbynneb i'r claf am y swm a dderbyniwyd ar y ffurflen a ddarparwyd at y diben a rhaid i'r ffurflen honno gynnwys ffurfiau o ddatganiad yn cefnogi cais am ad-daliad a gwybodaeth o ran i bwy y gellir gwneud cais am ad-daliad. 9 Caiff unrhyw swm a fyddai fel arall yn daladwy gan Fwrdd Iechyd Lleol i fferyllydd o ran darparu gwasanaethau fferyllol gan y fferyllydd ei leihau gan swm unrhyw ffioedd y mae'n ofynnol eu codi a'u hadennill gan y darpariaethau blaenorol yn y rheoliad hwn. . Diwygio rheoliad 4 o'r prif Reoliadau 5 1 Diwygier rheoliad 4 o'r prif Reoliadau fel a ganlyn. 2 Yn lle paragraff (1) rhodder y canlynol — 1 Rhaid i feddyg sy'n darparu gwasanaethau fferyllol i glaf, yn ddarostyngedig i baragraff (3), godi ac adennill taliad gan y claf hwnnw— a os yw'r claf yn cyflwyno ffurflen bresgripsiwn Gymreig— i am eitem hosan elastig ffi o £4.00, hynny yw ffi o £8.00 y pâr, ii am gyflenwi pob cyfarpar arall ac am bob swm o gyffur, ffi o £4.00; b os yw'r claf yn cyflwyno ffurflen bresgripsiwn gyfatebol— i am eitem hosan elastig y ffi a bennir yn rheoliad 4(1)(a) o Reoliadau Ffioedd 2000, ii am gyflenwi pob cyfarpar arall ac am bob swm o gyffur, y ffi a bennir yn rheoliad 4(1)(b) o Reoliadau Ffioedd 2000. . 3 Ym mharagraff (2) yn lle'r geiriau “ffurflen bresgripsiwn” rhodder “ffurflen bresgripsiwn Gymreig neu ar y ffurflen bresgripsiwn gyfatebol”. 4 Ym mharagraff (3) yn lle'r geiriau “ffurflen bresgripsiwn” ym mhob man y digwydd, rhodder y geiriau “ffurflen bresgripsiwn Gymreig neu ar y ffurflen bresgripsiwn gyfatebol”. 5 Ym mharagraff (4)— a yn lle'r geiriau “ffurflen bresgripsiwn sengl” rhodder “ffurflen bresgripsiwn Gymreig sengl neu ffurflen bresgripsiwn gyfatebol sengl”; a b yn lle “£6.00” rhodder “£4.00”. Diwygio rheoliad 8 o'r Prif Reoliadau 6 1 Diwygier rheoliad 8 o'r prif Reoliadau fel a ganlyn. 2 Ym mharagraff (3), ar ddechrau'r paragraff, mewnosoder “Yn ddarostyngedig i baragraff (3A)”. 3 Ar ôl paragraff (3) mewnosoder— 3A Ni fydd yn ofynnol i berson sy'n dod o fewn paragraff (1)(a) neu (b) ddarparu unrhyw ddatganiad o hawl sy'n ofynnol gan reoliadau 3(6) neu 4(3) os dyroddwyd— a ffurflen bresgripsiwn Gymreig; b presgripsiwn amlroddadwy Cymreig; c ffurflen bresgripsiwn gyfatebol; neu ch presgripsiwn amlroddadwy cyfatebol, a bod dyddiad geni'r person wedi'i argraffu drwy gyfrwng cyfrifiadur ar y ffurflen berthnasol . . Mewnosod rheoliad 8A yn y prif Reoliadau 7 Ar ôl rheoliad 8, mewnosoder y rheoliad canlynol— Esemptiad rhag ffioedd ar gyfer carcharorion 8A Nid yw carcharor yn atebol i dalu unrhyw ffioedd o dan y Rheoliadau hyn. . Diwygio rheoliad 11 o'r prif Reoliadau 8 Ym mharagraff (2) o reoliad 11 o'r prif Reoliadau, yn lle'r geiriau “rheoliad 3(6)” rhodder “rheoliad 3(8)”. Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 12 Gorffennaf 2005